b'\n_START_ARTICLE_\nThe Pit\n_START_SECTION_\nHandling\n_START_PARAGRAPH_\n12 \xc3\xa5r gamle Jamie Benjamin er en misforst\xc3\xa5tt ung gutt. B\xc3\xa5de klassekameratene og naboene trakasserer ham fordi de synes han er rar. Hans eneste venn er en teddybj\xc3\xb8rn som han kommuniserer med \xe2\x80\x93 og som kommunisere med ham, og gir ham r\xc3\xa5d. En dag han er ute \xc3\xa5 tusler alene i skogen kommer han over noe helt ekstraordin\xc3\xa6rt: Et stort hull i jorden hvor det lever skremmende fortidsvesener. Teddybj\xc3\xb8rnen \xc2\xabforteller\xc2\xbb ham deretter at han kan bruke disse vesenene mot sine fiender. En etter en rydder ham dem av veien, men en dag g\xc3\xa5r han for langt.\n_START_SECTION_\nOm filmen\n_START_PARAGRAPH_\nFilmen ble innspilt i Beaver Dam, Wisconsin h\xc3\xb8sten 1979, men ble ikke utgitt f\xc3\xb8r 1981. _NEWLINE_Filmen ble satt opp p\xc3\xa5 norske kinoer i 1982 under tittelen D\xc3\xb8den i avgrunnen. Den hadde ordin\xc3\xa6r premiere den 18. juni, men ble satt opp som nattkino allerede den 14. mai i Oslo. Den fikk d\xc3\xa5rlig omtale av Aftenpostens filmanmelder Per Haddal. VG gav den terningkast tre._NEWLINE_Den ble utgitt p\xc3\xa5 video av CCV (Club Consult Video) i 1982 under originaltittelen.\n_START_SECTION_\nAnnet\n_START_PARAGRAPH_\nEn bokversjon skrevet av John Gault ble utgitt i 1980 under tittelen Teddy.'